Pevarzek kant vla a zo ma z eo maro Gralon; hag ar Vretoned, bepred tud a fe hag a galon, o deus choaz sonj eus o roue koz hag eus e vignon sant Gwennole. Pach eont, da Zul an Drinded, da bardon bras Rumengol, ha pa welont mor Douarnenez, Mene-Hom, Landevennek ha tour uhel iliz kaer an Itron-Varia  Remed-Holl, e lavaront choaz, an daerou en o daoulagad, en eur gerzet gant doujanz war douar ar zent hag ar rouaned